open-index/open-wikipedia-markdown huggingface dataset:
ซาซากิ โคจิโร

**ซาซากิ โคจิโร** () เป็นซามูไรที่มีชื่อเสียงในยุคอาซึจิโมโมยามะ ถึงช่วงต้นของยุคเอโดะ  เกิดในปี พ.ศ. 2128 ที่เมืองฟุคุอิ ประเทศญี่ปุ่น

ซาซากิ โคจิโร เสียชีวิตในวันที่ 13 เมษายน ปี พ.ศ. 2155 จากการต่อสู้กับ มิยาโมโตะ มูซาชิ ด้วยวัยเพียง 27 ปี

## ประวัติ
* **ชื่อ :** **ซาซากิ โคจิโร** () 
* **ชื่ออื่น :**  **กันริว** () 
* **สไตล์การต่อสู้ :** ชูโจริว (Chūjō-ryu style)
* **อาวุธ :** โมโนโฮชิซาโอ (แปลว่าราวตากผ้า)
* **ไม้ตาย:** นางแอ่นหวนกลับ

## ประวัติ
thumb|left|การดวลระหว่างซาซากิ โคจิโร่กับมิยาโมโตะ มูซาชิ

**ซาซากิ โคจิโร** (พ.ศ. 2128-พ.ศ. 2155) ตอนเด็กได้รับการเลี้ยงดูโดย จิไซ คาเนะมะกิ (Kanemaki Jisai) ต่อมาได้ถูก อิตโตไซ อิโต้ (Itō Ittōsai) เอาไปดูแลแทน กล่าวกันว่ามีบ้านเกิดอยู่แถวเมืองบุเซ็นหรือเอจิเซ็น ได้เข้ามาเป็นลูกศิษย์ของคาเนมากิ จีไซหรือไม่ก็โทดะ ไซเก็น โดยเรียนรู้ศาสตร์ลับวิชาดาบ โจโจริว ที่ใช้ดาบโมโนโฮชิซาโอ ยาว 3 ฟุต จากไซเก็น

ต่อมาได้ท่องเที่ยวไปยังแคว้นต่างๆคิดค้นเพลงดาบ"นางแอ่นหวนกลับ"ขึ้นมาและก่อตั้งสำนักกันริว(หินผา)ขึ้น แล้วเดินทางปราบสำนักวิชาดาบในแคว้นตะวันตกมากมาย จนกระทั่งได้เป็นหัวหน้าครูฝึกวิชาดาบของตระกูลโฮโซกะวะ ตามคำชักชวนของโฮโซกะวะ ทาดาโอกิและกราเซีย โฮโซกะวะ 

ในพ.ศ. 2155ซาซากิ โคจิโร ได้ท้าดวลดาบกับยอดนักดาบมิยาโมโตะ มุซาชิ ที่เกาะกันริว และพ่ายแพ้จนจบชีวิตลง

## วัฒนธรรมสมัยนิยม
ชื่อของเขาได้มีการถูกนำมาใช้ในการ์ตูนในหลายเรื่อง เช่น 

* โปเกมอน จาก โคจิโร่ (โปเกมอน)
* เบรฟเฟนเซอร์ มุซะชิเด็น จาก โคจิโร (เบรฟเฟนเซอร์ มุซะชิเด็น)
* มหาศึกคนชนเทพ จาก ซาซากิ โคจิโร (มหาศึกคนชนเทพ)
* ไยบะ เจ้าหนูซามูไร จาก ซาซากิ โคจิโร (ไยบะ เจ้าหนูซามูไร)
* คุณครูจอมเวท เนกิมะ! จาก ซาซากิ มากิเอะ
* ซากุระ มือปราบไพ่ทาโรต์ จาก ซาซากิ ริกะ
* โตเกียวกูล จาก ซาซากิ ไฮเสะ
* วันพีซ จาก ซาซากิ (วันพีซ)
* ไฮคิว!! คู่ตบฟ้าประทาน จาก ซาซากิ ชิซุรุ
* กินทามะ จาก ซาซากิ อิซาบุโร่
* มายฮีโร่ อคาเดเมีย จาก ซาซากิ มิไร
* เสือน้อยชิมาจิโร จาก ซาซากิ มารุริน
* ซาซากิกับมิยาโนะ จาก ซาซากิ ชูเม
* กันดั้มซี้ด จาก โคจิโร่ เมอร์ด๊อก
* กัปตันซึบาสะ จาก เฮียวงะ โคจิโร่
* 2 สิงห์ พลิกตำนานพิฆาตอสูร จาก คาเนมากิ โคจิโร่
* มายฮีโร่ อคาเดเมีย จาก บอนโดะ โคจิโร่
* เมทัลเกียร์โซลิด จาก จอหน์นี ซาซากิ
* วากาบอนด์ จาก ซาซากิ โคจิโร (วากาบอนด์)
* เฟท/สเตย์ ไนท์ จาก ซาซากิ โคจิโร (เฟท/สเตย์ ไนท์)
* เฟท/แกรนด์ออเดอร์ จาก ซาซากิ โคจิโร (เฟท/แกรนด์ออเดอร์)
* ตั๋วโกงขีวิต จาก ซาซากิ โคจิโร่ (The boy of death)


หมวดหมู่:บุคคลที่เกิดในคริสต์ทศวรรษ 1580
หมวดหมู่:นักดาบชาวญี่ปุ่น
หมวดหมู่:ซามูไร
หมวดหมู่:ขุนศึกชาวญี่ปุ่น
หมวดหมู่:บุคคลที่เกิดในปี พ.ศ. 2128
หมวดหมู่:บุคคลที่เสียชีวิตในปี พ.ศ. 2155
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลจากจังหวัดฟูกูอิ
แอนเดรียส เวซาเลียส

thumb|250px|แอนเดรียส เวซาเลียส
**แอนเดรียส เวซาเลียส** () (บรัสเซลส์, 31 ธันวาคม ค.ศ. 1514 - ซาคินธอส, 15 ตุลาคม ค.ศ. 1564) นักกายวิภาคศาสตร์ แพทย์ และผู้เขียนหนังสือที่มีอิทธิพลอย่างมากต่อการศึกษากายวิภาคศาสตร์มนุษย์ชื่อ  “โครงสร้างของร่างกายมนุษย์” (De humani corporis fabrica)  เวซาเลียสถือว่าเป็นบิดาผู้ก่อตั้งกายวิภาคศาสตร์มนุษย์สมัยใหม่

เวซาเลียส (Vesalius) เป็นชื่อภาษาละตินของ **อันเดรอัส ฟาน เวเซล (Andreas van Wesel) ** บางครั้งอาจเรียกชื่อของเขาว่า **Andreas Vesal**

## วัยเด็ก และการศึกษา
เวซาเลียสเกิดที่เมืองบรัสเซลส์ ซึ่งในขณะนั้นเป็นส่วนหนึ่งของฮับส์บูร์กเนเธอร์แลนด์ (Habsburg Netherlands) ในครอบครัวแพทย์ ปู่ทวดของเขา ยาน ฟาน เวเซล (Jan van Wesel) ซึ่งน่าจะเกิดที่เวเซล จบการศึกษาจากมหาวิทยาลัยปาเวีย (University of Pavia) และได้สอนวิชาแพทยศาสตร์ในปี ค.ศ. 1428 และได้เป็นผู้ก่อตั้งมหาวิทยาลัยลอยเฟน (University of Leuven) ปู่ของเขา เอเฟอราร์ด ฟาน เวเซล (Everard van Wesel) เป็นแพทย์หลวงของจักรพรรดิแมกซิมิเลียนที่ 1 และบิดาของเขา อันดรีส ฟาน เวเซล (Andries van Wesel) เป็นนักปรุงยาหลวงของจักรพรรดิแมกซิมิเลียนและเป็นผู้รับใช้ (Valet de Chambre) ของจักรพรรดิชาร์ลส์ที่ 5 องค์รัชทายาท อันดรีสได้สนับสนุนให้บุตรชายได้ศึกษาวิชาแพทย์เหมือนกับบรรพบุรุษ และได้พาเวซาเลียสไปสมัครเข้าชุมชนชาวคริสต์ชื่อ Brethren of the Common Life ในบรัสเซลส์เพื่อให้เวซาเลียสได้ศึกษาภาษากรีกและภาษาละตินตามค่านิยมของสังคมในยุคนั้น

## อ้างอิง
* Vesalius , by Alison Kassab

## แหล่งข้อมูลอื่น

* Page through a virtual copy of Vesalius's ''De Humanis Corporis Fabrica''
* Vesalius College in Brussels 
* Anatomia 1522-1867: Anatomical Plates from the Thomas Fisher Rare Book Library

หมวดหมู่:บุคคลที่เกิดในปี พ.ศ. 2057
หมวดหมู่:นักกายวิภาคศาสตร์
หมวดหมู่:ประวัติศาสตร์การแพทย์
หมวดหมู่:ประวัติกายวิภาคศาสตร์
หมวดหมู่:ประสาทวิทยาศาสตร์
หมวดหมู่:แพทย์
หมวดหมู่:ประวัติประสาทวิทยาศาสตร์
หมวดหมู่:บุคคลจากบรัสเซลส์
ฟอราเมน แมกนัม

**ฟอราเมน แมกนัม**(Foramen Magnum, มาจากภาษาละติน แปลว่า รูขนาดใหญ่) ในทางกายวิภาคศาสตร์ เป็นช่องเปิดขนาดใหญ่รูปวงรีที่อยู่ที่ฐานของกะโหลกศีรษะ บนกระดูกท้ายทอย () ซึ่งเป็นทางผ่านของเมดัลลา ออบลองกาตา () ซึ่งติดต่อกับไขสันหลัง

นอกจากช่องนี้จะเป็นทางผ่านของเมดัลลา ออบลองกาตาแล้ว ยังเป็นทางผ่านของหลอดเลือดแดงเวอร์ทีบรัล () , หลอดเลือดแดงแอนทีเรียร์สไปนัล () , และหลอดเลือดแดงโพสทีเรียร์สไปนัล () , เยื่อคลุม () และเอ็นเอลาร์ ()

## ความสำคัญ
ในมนุษย์ ช่องฟอราเมน แมกนัมจะอยู่ต่ำกว่าในเอปชนิดอื่นๆ ดังนั้นกล้ามเนื้อคอของมนุษย์จึงไม่ต้องมีความแข็งแรงมากเพื่อพยุงให้คอตั้งขึ้น การเปรียบเทียบตำแหน่งของช่องฟอราเมน แมกนัมในสิ่งมีชีวิตพวกโฮโมนิดจึงมีความสำคัญในการประเมินว่าลิงแต่ละชนิดจะมีความสะดวกในการเดิน 2 ข้างมากกว่า 4 ขาหรือไม่

ช่องฟอราเมน แมกนัมเป็นเขตแดนระหว่างสมองที่อยู่ด้านบน และไขสันหลังซึ่งอยู่ด้านล่าง 

## ภาพอื่นๆ

Gray129.png|กระดูกท้ายทอย มุมมองจากด้านนอก
Gray187.png|มุมมองด้านล่างของฐานกะโหลกศีรษะ
Gray193.png|ฐานของกะโหลกศีรษะ พื้นผิวด้านบน
Human brain dura mater (reflections) description.JPG|เยื่อดูราของสมองมนุษย์
Crane4 Foramen magnum.png|


## ดูเพิ่ม
* แอ่งกะโหลกหลัง (Posterior cranial fossa)
* รูของกะโหลกศีรษะ (Foramina of the skull)

## แหล่งข้อมูลอื่น
* 
*  ()
* 

หมวดหมู่:กะโหลกศีรษะ
หมวดหมู่:ศีรษะและคอ
หมวดหมู่:รูของกะโหลกศีรษะ
เบย์เบลด (แก้ความกำกวม)

**เบย์เบลด** (Beyblade) อาจหมายถึง

* เบย์เบลด - สินค้าของเล่นที่ผลิตโดยบริษัททาการะ มีลักษณะคล้ายลูกข่างเบโกมะ
* เบย์เบลด ลูกข่างทะยานฟ้า - มังงะที่ตีพิมพ์เมื่อปี ค.ศ. 1999 ถึง ค.ศ. 2004
* เบย์เบลด ศึกลูกข่างสะท้านฟ้า - อนิเมะที่ฉายเมื่อปี ค.ศ. 2002 ถึง ค.ศ. 2003
* เมทัลไฟท์ เบย์เบลด - ของเล่นรุ่นที่ 2 ของเบย์เบลด เปิดตัวเมื่อปี ค.ศ. 2008
* เบย์เบลดเบิสต์ - ของเล่นรุ่นที่ 3 ของเบย์เบลด เปิดตัวเมื่อปี ค.ศ. 2015
* เบย์เบลด เอ็กซ์ - ของเล่นรุ่นที่ 4 ของเบย์เบลด เปิดตัวเมื่อปี ค.ศ. 2023
เบรกมา

**เบรกมา** () เป็นมุมด้านหน้าของกะโหลกศีรษะซึ่งเกิดจากการบรรจบของรอยประสานหว่างขม่อม (sagittal suture) และรอยประสานคร่อมขม่อมหน้า (coronal suture) มักมีลักษณะเป็นมุมฉาก ในกะโหลกศีรษะของทารกอายุราว 1 ขวบครึ่งจุดนี้จะเป็นเยื่อแผ่นซึ่งเรียกว่ากระหม่อมหน้า (anterior fontanelle)

## แหล่งข้อมูลอื่น
* 

หมวดหมู่:กายวิภาคศาสตร์ของมนุษย์
หมวดหมู่:กะโหลกศีรษะ
หมวดหมู่:ศีรษะและคอ
นิก แคนนอน

**นิโคลาส สก็อตต์ แคนนอน** (; เกิดเมื่อวันที่ 8 ตุลาคม ค.ศ. 1980) เป็นนักแสดง แรปเปอร์ ปัจจุบันเป็น Host mainหลักของรายการ Wild n Out

## ประวัติ

นิก แคนนอน เกิดในซานดิเอโก แคลิฟอร์เนีย เป็นบุตรชายของ เจมส์ แคนนอนและ เบธ แฮกเก็ตต์ ในปี 1998 แคนนอนมีผลงานทางโทรทัศน์ครั้งแรกทางช่องนิคเคโลเดียน หลังจากนั้นก็มีผลงานภาพยนตร์หลายเรื่องอย่าง *Whatever It Takes*, *Men In Black II* และได้แสดงนำครั้งแรกจากเรื่อง Drumline หลังจากนั้นแคนนอนก็กลับสู่โทรทัศน์ มีรายการชื่อ เดอะนิกแคนนอนโชว์  และ All That และได้แสดงใน *Love Don't Cost a Thing* และมีรายการทางช่องเอ็มทีวีที่ชื่อ Wild 'N Out และมีรายการประเภทสเก็ตช์คอเมดี้ ชื่อ Short Circuitz 

ทางด้านชีวิตส่วนตัว นิก แคนนอน แต่งงานกับนักร้องอเมริกัน มารายห์ แครี แบบส่วนตัวที่บ้านพักของนักร้องสาวในบาฮามาส เมื่อเดือนพฤษภาคม 2008

## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:แร็ปเปอร์อเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:นักแสดงตลกอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:บุคคลจากแซนดีเอโก
มหาทวีป

thumb|250px|ภาพเคลื่อนไหวของการเคลื่อนที่ของมหาทวีปแพนเจีย
ในทาง ธรณีวิทยา **มหาทวีป** เป็นพื้นที่ขนาดใหญ่ที่ประกอบด้วยแกนทวีปมากกว่าหนึ่งแกน หรือ เปลือกโลกที่คงตัวแล้ว การชุมนุมของเปลือกโลกที่คงตัวแล้ว และ การเกิดหิน ที่สร้างทวีปยูเรเชียขึ้น ถูกเรียกว่ามหาทวีปในปัจจุบัน

## ตัวอย่างมหาทวีป
* มหาทวีปกอนด์วานา (~600 – ~30 ล้านปีที่แล้ว)
* มหาทวีปลอเรเชีย (~ 300 – ~60 ล้านปีที่แล้ว)
* มหาทวีปแพนเจีย (~300 – ~180 ล้านปีที่แล้ว)
* ทวีปยูเรเชีย (~ 60 ล้านปีที่แล้ว - มหาทวีปในปัจจุบัน)
* ทวีปอเมริกา (~ 15 ล้านปีที่แล้ว - มหาทวีปในปัจจุบัน)

## อ้างอิง

## แหล่งข้อมูลอื่น
*Palaeos.com: General earth history
*The Paleomap Project — Christopher R. Scotese
*Graphical overview of the Supercontinents on WikiTimeScale.org

หมวดหมู่:ทวีป

หมวดหมู่:ธรณีประวัติ
มหาทวีปแพนเจีย

lang=th|right|250px|thumb|แผนที่ของทวีปพันเจีย
right|250px|thumb|ภาพเคลื่อนไหวที่แสดงการแยกตัวของมหาทวีปพันเจีย สู่ทวีปในยุคปัจจุบัน

**มหาทวีปพันเจีย** (; *พัน/เเพน* หมายถึง *ทั้งหมด* และ *เจีย* หมายถึง *โลก* ในภาษากรีกโบราณ) เป็นมหาทวีปในมหายุคพาลีโอโซอิกและมหายุคมีโซโซอิก มหาทวีปพันเจียก่อตัวขึ้นจากหน่วยทวีปต่าง ๆ เมื่อประมาณ 335 ล้านปีที่แล้ว ก่อนที่จะเริ่มแยกตัวกันออกเป็นทวีปต่าง ๆ อีกครั้งราว 175 ล้านปีก่อน เป็นทวีปลอเรเชียทางตอนเหนือ-ออสเตรเลียและกอนด์วานาทางตอนใต้-อินเดีย-อเมริกาใต้-แอฟริกา 

มหาทวีปพันเจียตั้งอยู่ในซีกโลกทางใต้ ล้อมรอบโดยมหาสมุทรยักษ์ *[[พันทาลัสซา]]* (; จากภาษากรีก  "ทั้งปวง" และ  "ทะเล") พันเจียเป็นการเกิดขึ้นของมหาทวีปครั้งล่าสุดนับแต่การอุบัติขึ้นของดาวเคราะห์โลก และเป็นมหาทวีปแรกที่นักธรณีวิทยาหาหลักฐานมายืนยันได้ว่ามีอยู่จริง 

เดิมทีเวเกเนอร์เสนอว่าการล่มสลายของพันเจียนั้นเกิดจากแรงสู่ศูนย์กลางจากการหมุนของโลกที่กระทำบนทวีปที่สูง อย่างไรก็ตาม กลไกนี้แสดงให้เห็นได้ง่ายว่าไม่น่าเชื่อทางกายภาพ ซึ่งทำให้การยอมรับสมมติฐานพันเจียล่าช้าออกไป อาเธอร์ โฮล์มส์เสนอกลไกที่เป็นไปได้มากกว่าของการหมุนเวียนเนื้อโลก ซึ่งเมื่อรวมกับหลักฐานที่ได้จากการทำแผนที่พื้นมหาสมุทรภายหลังสงครามโลกครั้งที่สอง ได้นำไปสู่การพัฒนาและการยอมรับทฤษฎีเปลือกโลกของแผ่นเปลือกโลก ทฤษฎีนี้ให้คำอธิบายที่ได้รับการยอมรับอย่างกว้างขวางในปัจจุบันเกี่ยวกับการดำรงอยู่และการล่มสลายของพันเจีย

## ต้นกำเนิดทางทฤษฎี
ชื่อ *พันเจีย* (Pangaea) ถูกใช้ครั้งแรกโดยชาวเยอรมัน ผู้ค้นพบทฤษฎีการเคลื่อนตัวของทวีป อัลเฟรท เวเกอเนอร์ในงานตีพิมพ์ทางวิชาการ ค.ศ. 1912 เรื่อง "ต้นกำเนิดของทวีป" เวเกอเนอร์เสนอสมมุติฐานว่า ก่อนที่ทวีปทั้งหลายจะแตกออกจากกัน และเคลื่อนที่ไปสู่ตำแหน่งในปัจจุบัน ทวีปเหล่านั้นเคยเป็นส่วนหนึ่งของ "มหาทวีป" โบราณมาก่อน โดยเวเจเนอร์เรียกมหาทวีปนั้นว่า *Urkontinent*" หรือทวีปดึกดำบรรพ์

## อ้างอิง

## แหล่งข้อมูลอื่น

* PANGAEA data library

หมวดหมู่:ธรณีประวัติของโลก
หมวดหมู่:ทวีป
หมวดหมู่:มหาทวีป
หมวดหมู่:ภูมิศาสตร์บรรพกาลในยุคคาร์บอนิเฟอรัส
หมวดหมู่:ภูมิศาสตร์บรรพกาลในยุคเพอร์เมียน
หมวดหมู่:ภูมิศาสตร์บรรพกาลในยุคไทรแอสซิก
หมวดหมู่:ภูมิศาสตร์บรรพกาลในยุคจูแรสซิก
ออร์บิทัล: ไลฟ์แอตกลาสตันบูรี 1994 - 2004

**Orbital: Live at Glastonbury 1994-2004** เป็นอัลบั้มแสดงสดของวงออบิทัล ร่วมกว่า 2 ชั่วโมงและบันทึกวิดีโอ ที่เทศกาลดนตรีแกลสตันบูรี

## รายชื่อเพลง
### ซีดี แผ่นที่ 1
# "Walk Now" (1994)
# "Are We Here?" (1994)
# "Attached" (1994)
# "Kein Trink Wasser" (1995)
# "Impact (The Earth Is Burning)" (1995)
# "Remind" (1995)
# "Halcyon" (1999)
# "The Box" (1999)

### ซีดี แผ่นที่ 2
# "Style" / "Bagpipe Style" (1995)
# "The Girl with the Sun in Her Head" (2002)
# "Funny Break (Weekend Ravers)" (2002)
# "Belfast" (2002)
# "Frenetic" (2002)
# "Satan" (2004)
# "Dr. Who?" (2004)
# "Chime" (2004)

### ดีวีดี
# "Walk Now" (1994)
# "Are We Here?" (1994)
# "Attached" (1994)
# "Kein Trink Wasser" (1995)
# "Impact (The Earth Is Burning)" (1995)
# "Remind" (1995)
# "Halcyon" (1999)
# "The Box" (1999)
# "Style / Bagpipe Style" (1995)
# "The Girl with the Sun in Her Head" (2002)
# "Funny Break (Weekend Ravers)" (2002)
# "Belfast" (2002)
# "Frenetic" (2002)
# "Satan" (2004)
# "Dr Who?" (2004)
# "Chime" (2004)

หมวดหมู่:อัลบั้มเพลงของออร์บิทัล
หมวดหมู่:อัลบั้มเพลงในปี พ.ศ. 2550
รายชื่อตัวละครในคาน่อน

thumb|220px|ตัวละครหญิงในคาน่อน: ไม (บน-ซ้าย) , นายูกิ (บน-กลาง) , ชิโอริ (บน-ขวา) , มาโคโตะ (ล่าง-ซ้าย) และอายุ (ล่าง-ขวา)

ตัวละครในเกมคอมพิวเตอร์ มังงะ และอนิเมะเรื่อง *[[คาน่อน]]*

## ตัวละครหลัก
### ไอซาวะ ยูอิจิ
; ไอซาวะ ยูอิจิ () 
: *ให้เสียงโดย:* อัตสึชิ คิซาอิจิ (2002) , โทโมคาสึ ซุงิตะ (2006/เกม)
ยูอิจิเป็นตัวละครหลักของซีรีส์ เป็นนักเรียนมัธยมปลาย อายุ 17 ปี นิสัยเป็นมิตรและกล้าแสดงออก อย่างไรก็ตาม เขายังไม่ค่อยเข้าใจถึงความรู้สึกของเด็กผู้หญิงมากนัก ในซีรีส์ ยูอิจิจะพบกับสถานการณ์ต่าง ๆ เกี่ยวกับความสัมพันธ์ของเขาและตัวละครหญิงอีก 5 คนเมื่อเจ็ดปีก่อนที่เขาเคยมาที่เมืองนี้

### สึกิมิยะ อายุ
; สึกิมิยะ อายุ () 
: *ให้เสียงโดย:* ยูอิ โฮริเอะ

### มินาเสะ นายูกิ
;มินาเสะ นายูกิ () 
: *ให้เสียงโดย:* มาริโกะ โคดะ

### ซาวาตาริ มาโคโตะ
; ซาวาตาริ มาโคโตะ () 
: *ให้เสียงโดย:* มายูมิ อีซึกะ

### มิซากะ ชิโอริ
; มิซากะ ชิโอริ () 
: *ให้เสียงโดย:* อาเคมิ ซาโต้ (อนิเมะ/เกม PSP) , ฮิโรโกะ โคนิชิ (Dreamcast/เกม PS2)

### คาวาซุมิ ไม
; คาวาซุมิ ไม () 
: *ให้เสียงโดย:* ยูคาริ ทามูระ

## ตัวละครรอง
### มินาเสะ อากิโกะ
; มินาเสะ อากิโกะ () 
: *ให้เสียงโดย:* ยูโกะ มินางุจิ
อากิโกะเป็นแม่ของมินาเสะและป้าของยูอิจิ

### คุราตะ ซายูริ
; คุราตะ ซายูริ () 
: *ให้เสียงโดย:* โทโมโกะ คาวาคามิ

### มิซากะ คาโอริ
; มิซากะ คาโอริ () 
: *ให้เสียงโดย:* อายาโกะ คาวาสุมิ

### อามาโนะ มิชิโอะ
;  อามาโนะ มิชิโอะ () 
: *ให้เสียงโดย:* มาอายะ ซาคาโมโตะ

## ตัวละครประกอบ
; คิตางาวะ จุน () 
: *ให้เสียงโดย:* โทโมคาสึ เซกิ
จุนเป็นเพื่อนของยูอิจิที่นั่งข้างหลังเขาในห้องเรียน

; คุเซ () 
: *ให้เสียงโดย:* ฮิโรชิ คามิยะ
คุเซเป็นประธานนักเรียนในโรงเรียนของยูอิจิ

; ปิโระ () 
ปิโระเป็นแมวไทยที่นายูกิพบ ต่อมาเป็นสัตว์เลี่ยงของมาโคโตะ

หมวดหมู่:คาน่อน
คแนอน
หมวดหมู่:รายชื่อตัวละครในวิดีโอเกม
ทากูอัง โซโฮ

**ทากูอัง โซโฮ** () เป็นพระภิกษุนิกายเซน เกิดในปี พ.ศ. 2116 ที่เมืองทาจิมะ (อยู่ในจังหวัดเฮียวโงะตอนเหนือ ในปัจจุบัน) ในประเทศญี่ปุ่น มรณภาพในปี พ.ศ. 2188 ด้วยวัย 72 ปี

## ประวัติ

## ข้อมูลส่วนตัว
* **ชื่อ :** **ทากูอัง โชโฮ** ()
* **อื่น ๆ :**
** เป็นเพื่อนกับ อิเคดะ เทรุมาสะ ผู้ปกครองแคว้นฮิเมจิ

## อ้างอิง

*  Zen Stories of the Samurai 
*  Nossacasa  

หมวดหมู่:บุคคลที่เกิดในปี พ.ศ. 2116
หมวดหมู่:ภิกษุชาวญี่ปุ่น
หมวดหมู่:ภิกษุในนิกายเซน
เรดิโอเฮด

**เรดิโอเฮด** () เป็นวงดนตรีร็อกจากอังกฤษ ก่อตั้งเมื่อปี ค.ศ. 1985 ที่อาบิงดัน เทศมณฑลออกซฟอร์ดเชอร์ ประกอบด้วยสมาชิก ทอม ยอร์ก (ร้องนำ กีตาร์ เปียโน คีย์บอร์ด), สองพี่น้อง จอนนี กรีนวูด (กีตาร์นำ คีย์บอร์ด และอื่น ๆ) และโคลิน กรีนวูด (เบส), เอ็ด โอ'บรีน (กีตาร์ ร้องประสาน), และฟิลิป เซลเวย์ (กลอง เพอร์คัชชัน) เรดิโอเฮดออกสตูดิโออัลบั้มมาแล้ว 9 ชุด และมียอดขาย 23 ล้านชุด

หลังจากเซ็นสัญญากับค่ายเพลงอีเอ็มไอในปี ค.ศ. 1991 เรดิโอเฮดได้ออกซิงเกิลแรก "ครีป" ในปี ค.ศ. 1992 ถึงแม้จะไม่ประสบความสำเร็จตั้งแต่ช่วงแรก แต่ก็สามารถสร้างความนิยมในเวลาต่อมาในการขายใหม่ในปีถัดมาหลังจากที่ออกอัลบั้มแรก *[[พาโบลฮันนีย์]]* (ค.ศ. 1993) ความนิยมของเรดิโอเฮดในสหราชอาณาจักรเพิ่มขึ้นหลังจากออกอัลบั้มชุดที่สอง *[[เดอะเบนส์]]* (ค.ศ. 1995) วงได้รับเสียงวิจารณ์ในทางที่ดีจากแฟนเพลง อัลบั้มชุดที่สาม *[[โอเคคอมพิวเตอร์]]* (ค.ศ. 1997) เรดิโอเฮดก็ยิ่งมีชื่อเสียงไปทั่วโลก อัลบั้มนี้มีการผลิตที่ซับซ้อนและมีเนื้อหาเกี่ยวกับความแปลกแยกทางสังคม ได้รับการยกย่องว่าเป็นผลงานเพลงที่สำคัญในยุค 1990 และเป็นหนึ่งในอัลบั้มที่ดีที่สุดในบรรดาดนตรีสมัยนิยม อัลบั้ม *[[คิดเอ]]* (ค.ศ. 2000) และ *[[Amnesiac (album)|Amnesiac]]* (ค.ศ. 2001) บันทึกเสียงพร้อมกัน ทั้งสองอัลบั้มมีแนวเพลงที่เปลี่ยนไปอย่างมาก โดยผสมผสานอิทธิพลจากดนตรีแนวทดลอง ดนตรีอิเล็กทรอนิกส์ ดนตรีคลาสสิกศตวรรษที่ 20 เคราต์ร็อก และแจ๊ส ถึงแม้ว่า *คิดเอ* จะได้รับคำวิจารณ์และแบ่งกลุ่มผู้ฟังถูกออกไป แต่ก็ได้รับการขนานนามว่าเป็นอัลบั้มที่ดีที่สุดในทศวรรษโดย *[[โรลลิงสโตน]]* *[[พิตช์ฟอร์ก]]* และ*[[เดอะไทมส์]]*

หลังจากนั้นเรดิโอเฮดออกจากสังกัดเพลงอีเอ็มไอ และออกผลงานอัลบั้มชุดที่ 7 *In Rainbows* (2007) ผ่านทางเว็บไซต์ให้ดาวน์โหลด

## ผลงาน
### อัลบั้ม

* Pablo Honey  (1993)
* The Bends  (1995)
* OK Computer (1997) 
* Kid A (2000) 
* Amnesiac (2001)
* Hail to the Thief (2003) 
* In Rainbows (2007)
* The King of Limbs (2011)
* A Moon Shaped Pool (2016)

### อีพี

* Manic Hedgehog (1991)
* Drill (1992)
* Itch (1994)
* My Iron Lung (1994)
* No Surprises/Running from Demons (1997)
* Airbag / How Am I Driving? (1998)
* I Might Be Wrong: Live Recordings (2001) 
* COM LAG (2plus2isfive) (2004)

### ซิงเกิล
* 1992 "Creep"
* 1993 "Anyone Can Play Guitar"
* 1993 "Pop Is Dead"
* 1993 "Stop Whispering" 
* 1994 "My Iron Lung" 
* 1995 "High and Dry" 
* 1995 "Fake Plastic Trees" 
* 1995 "Just" 
* 1996 "High and Dry"/"Planet Telex" 
* 1996 "Street Spirit" 
* 1997 "Paranoid Android" 
* 1997 "Karma Police" 
* 1998 "No Surprises" 
* 2001 "Pyramid Song"
* 2001 "I Might Be Wrong" 
* 2001 "Knives Out" 
* 2003 "There There" 
* 2003 "Go to Sleep" 
* 2003 "2 + 2 = 5"
* 2007 "Jigsaw Falling into Place" 
* 2008 "Nude"
* 2009 "Harry Patch (In Memory Of)"
* 2009 "These Are My Twisted Words"
* 2011 "Lotus Flower"
* 2016 "Burn the Witch"
* 2016 "Daydreaming"

## อ้างอิง

หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:ศิลปินสังกัดพาร์โลโฟน
หมวดหมู่:ศิลปินสังกัดแคปิตอลเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2528
หมวดหมู่:วงกลุ่มห้าสัญชาติอังกฤษ
โรงเรียนนครนายกวิทยาคม

**โรงเรียนนครนายกวิทยาคม** ตั้งอยู่ที่ ข1-330 ถนนสุวรรณศร ตำบลนครนายก อำเภอเมืองนครนายก จังหวัดนครนายก เป็นโรงเรียนชั้นมัธยมศึกษา สังกัดเขตพื้นที่การศึกษามัธยมศึกษาปราจีนบุรี นครนายก สำนักคณะกรรมการศึกษาขั้นพื้นฐาน กระทรวงศึกษาธิการ เป็นโรงเรียนที่มีกำเนิดจากการรวมโรงเรียนสองโรงเรียนเข้าด้วยกัน เมื่อ 5 สิงหาคม พ.ศ. 2514 คือ โรงเรียนนาครส่ำสงเคราะห์ (โรงเรียนชาย) และโรงเรียนศรีนครนายก (โรงเรียนหญิง) และเปลี่ยนชื่อเป็น โรงเรียนนครนายกวิทยาคม 

## ประวัติ
ปีพุทธศักราช 2457 พระเจ้าบรมวงศ์เธอ กรมขุนมธุรพงศ์ศิริพัฒน์ สมุหเทศาภิบาลมณฑลนี ทรงเห็นว่า มีนักเรียนเพิ่มขึ้นเรื่อย ๆ มีอาคารไม่พอรับกับจำนวนนักเรียน แบบอาคารไม่ถูกต้อง ตามแบบของกระทรวงธรรมการในสมัยนั้น จึงได้บอกบุญเรี่ยไรเงินจากพ่อค้า ประชาชน และข้าราชการ เพื่อสร้างโรงเรียนประจำจังหวัดเป็นหลังแรก

ปีพุทธศักราช 2459 หม่อมเจ้าธำรงศิริ สมุหเทศาภิบาลประจำมณฑล ได้สั่งให้พระยาบรรหารวรอรรถ ทำสัญญาก่อสร้างโรงเรียนขึ้น ณ บริเวณฝั่งขวาของแม่น้ำนครนายก ใกล้ที่ทำการศาลากลางจังหวัด ใช้ค่าก่อสร้างประมาณ 13,000 บาท เปิดสอนนักเรียนตั้งแต่ปีพุทธศักราช 2460 สมเด็จพระเจ้าบรมวงศ์เธอพระยาภานุพันธุ์วงศ์วรเดช ผู้รักษาราชการแผ่นดินสมัยนั้น ได้พระราชทานนามโรงเรียนใหม่ว่า "นาครส่ำสงเคราะห์"

สำหรับโรงเรียนศรีนครนายก นับเป็นโรงเรียนสตรีแห่งแรกของจังหวัดนครนายก เดิมเป็นโรงเรียนฝึกหัดครูมีการสอนทอผ้า ต่อมาเปลี่ยนเป็นสอนวิชาสามัญ คือ สอนชั้นประถมศึกษาปีที่ 1 ถึงชั้นประถมศึกษาปีที่ 4 หากผู้ใดต้องการเรียนต่อสูงขึ้น ก็เข้าต่อที่โรงเรียนนาครสำสงเคราะห์ ส่วนสถานที่โรงเรียนศรีนครเดิมนั้นเป็นกรมทหาร ต่อมากรมทหารย้ายไปอยู่จังหวัดปราจีนบุรี จึงยกสถานที่ซึ่งมีเนื้อที่ 25 ไร่ ให้เป็นโรงเรียนสตรีโดยแบ่งเนื้อที่เป็น 2 ส่วน คือ เป็นของโรงเรียนการช่างนครนายก 12 ไร่ และเป็นโรงเรียนสตรีประจำจังหวัด 13 ไร่

วันที่ 5 สิงหาคม พุทธศักราช 2514 กรมสามัญศึกษาได้ประกาศรวมโรงเรียนศรีนครนายก และโรงเรียนนาครส่ำสงเคราะห์เข้าด้วยกัน และใช้ชื่อใหม่ว่า "โรงเรียนนครนายกวิทยาคม" มีพื้นที่ 39 ไร่ 1 งาน 63 ตารางวา เปิดทำการสอนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 จนถึงปัจจุบัน

## รายนามผู้บริหาร
หมวดหมู่:โรงเรียนประจำจังหวัด
หมวดหมู่:โรงเรียนในอำเภอเมืองนครนายก
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาปราจีนบุรี นครนายก
หมวดหมู่:โรงเรียนที่ก่อตั้งในปี พ.ศ. 2460

## หลักสูตรที่เปิดสอน

**มัธยมศึกษาตอนต้น**
• ห้อง 1–9 ห้องเรียนปกติ
• ห้อง 10 ห้องเรียนวิทยาศาสตร์พลังสิบ
• ห้อง 11 ห้องเรียนพิเศษEnglish Program : EP
• ห้อง 12 ห้องเรียนพิเศษวิทยาศาสตร์คณิตศาสตร์เทคโนโลยีและสิ่งแวดล้อม : SMTE
**มัธยมศึกษาตอนปลาย**
• ห้อง 1-3 แผนการเรียนทั่วไปวิทยาศาสตร์คณิตศาสตร์
• ห้อง 4 แผนการเรียนวิทยาศาสตร์พลังสิบ
• ห้อง 5 แผนการเรียนIntensive English Program : IEP
• ห้อง 6 แผนการเรียนวิทยาศาสตร์คณิตศาสตร์
• ห้อง 7-9 แผนการเรียนภาษาอังกฤษคณิตศาสตร์
• ห้อง 10 แผนการเรียนภาษาอังกฤษภาษาจีน
• ห้อง 11 แผนการเรียนภาษาอังกฤษสังคมศึกษา
• ห้อง 12 แผนการเรียนพิเศษวิทยาศาสตร์คณิตศาสตร์เทคโนโลยีและสิ่งแวดล้อม : SMTE

## อ้างอิง

|}
วัฏจักรไกลออกซีเลต

**วัฏจักรไกลออกซีเลต** () เป็นเมตาโบลิก พาทเวย์ที่สังเคราะห์คาร์โบไฮเดรตจากกรดไขมัน กระบวนการนี้สามารถพบได้ในพืช จุลชีพบางชนิด และ สัตว์มีกระดูกสันหลังบางประเภท

## ความสัมพันธ์ระหว่างวัฏจักรกรดซิตริก,วัฏจักรไกลออกซีเลตและกลูโคนีโอเจนิสิส
กรดไขมันที่ถูกเก็บสะสมนั้นสามารถถูกเปลี่ยนมาเป็นพลังงานได้โดยกรดไขมันผ่านกระบวนเบต้าออกซิเดชัน (Beta oxidation)ได้อะซิเตรด (acetate) ซึ่งอะซิเตรดจะถูกเปลี่ยนให้เป็นสารอนุพันธ์ของโคเอมไซม์เอ (coenzyme A, CoA) และเข้าสู่วัฏจักรกรดซิตริก (Citric acid cycle) ได้แกสคาร์บอนไดออกไซด์ (carbondioxide) ในการบวนการดังกล่าวนี้สิ่งมีชีวิตสามารถได้รับพลังงานจากไขมันอย่างไรก็ตาม ในบางกรณีที่สิ่งมีชีวิตต้องการน้ำตาลเป็นจำนวนมากในการเจริญเติบโต เช่น การสร้างผนังเซลล์ สิ่งมีชีวิตสามารถสังเคราะห์น้ำตาลกลูโคสจากอะซิเตรดโดยผ่านวัฏจักรไกลออกซีเลต เริ่มจาก อะซิเตรด ถูกเปลี่ยนเป็น ซิเตรด (critrate) ถูกเปลี่ยนเป็น ไอโซซิเตรด (iso-critrate) จากนั้นไอโซซิเตรดถูกแบ่งเป็น ซักซิเนต (succinate) และ ไกลออกซีเลต (glyoxylate) ไกลออกซีเลตรวมกับอะซิติลโคเอ (acetyl-CoA) ได้เป็น มาเลต (malate) ซึ่งสามารถเปลี่ยนไปเป็น ฟอสโฟอีนอลไพรูเวต (phophoenolpyruvate) ตัวฟอสโฟอีนอลไพรูเวตเป็นสารเริ่มต้นของกระบวนการกลูโคนีโอเจนิสิส(gluconeogenesis) ดังนั้นโดยสรุปแล้วกระบวนการดังกล่าวเป็นการสังเคราะห์น้ำตาลจากกรดไขมัน

หมวดหมู่:วิถีเมแทบอลิซึม
หมวดหมู่:ชีวเคมี
ดาโคทา แฟนนิง

**แฮนนาห์ ดาโคทา แฟนนิง** (; เกิด 23 กุมภาพันธ์ ค.ศ. 1994) เป็นนักแสดงและนางแบบชาวอเมริกัน เริ่มมีชื่อเสียงเมื่ออายุ 7 ปีเพราะรับบทลูซี ดอว์สัน (Lucy Dawson) ในภาพยนตร์เรื่อง *[[สุภาพบุรุษปัญญานิ่ม]]* (I Am Sam; ค.ศ. 2001) ซึ่งทำให้ได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ (Screen Actors Guild Award) เมื่ออายุ 8 ปี และกลายเป็นผู้มีอายุน้อยที่สุดที่เข้าชิงรางวัลนี้ เธอยังได้บทหลักในภาพยนตร์หลายเรื่อง เช่น *[[สาวเดิร์น...ตกถัง]]* (Uptown Girls; ค.ศ. 2003), *[[เหมียวแสบ ใส่หมวกซ่าส์]]* (The Cat in the Hat; ค.ศ. 2003), *[[คนจริงเผาแค้น]]* (Man on Fire; ค.ศ. 2004), *[[อภิมหาสงครามล้างโลก]]* (War of the Worlds; ค.ศ. 2005), *[[สู้สุดฝัน สู่วันเกียรติยศ]]* (Dreamer; ค.ศ. 2005), และ *[[แมงมุมเพื่อนรัก (ภาพยนตร์ ค.ศ. 2006)|แมงมุมเพื่อนรัก]]* (Charlotte's Web; ค.ศ. 2006)

เธอได้รับบทที่เป็นผู้ใหญ่ขึ้นในภาพยนตร์ยุคถัดมา เช่น บทเลเวลเลน (Lewellen) ใน *[[ฮาวด์ดอก (ภาพยนตร์)|ฮาวด์ดอก]]* (Hounddog; ค.ศ. 2007), บทลิลี (Lily) ใน *[[สูตรรักรสน้ำผึ้ง]]* (The Secret Life of Bees; ค.ศ. 2008), บทโครอไลน์ (Coraline) ใน *[[โครอไลน์ (ภาพยนตร์)|โครอไลน์]]* (ค.ศ. 2009), บทเชอรี เคอร์รี (Cherie Currie) ใน *[[รัก ร็อค ร็อค]]* (The Runaways; ค.ศ. 2010), และบทเจน โวลทูรี (Jane Volturi) ใน *[[เดอะทไวไลต์ซากา (ภาพยนตร์ชุด)|เดอะทไวไลต์ซากา]]* (The Twilight Saga; ค.ศ. 2009–2012) ส่วนในภาพยนตร์ช่วงคริสต์ทศวรรษ 2010 เธอร่วมงานกับบริษัทอิสระหลายแห่ง เช่น เรื่อง *[[ขอบคุณที่เรายังมีเรา]]* (Now Is Good; ค.ศ. 2012), *[[แผลลึก มลทินบาป]]* (Night Moves; ค.ศ. 2013), *[[มิตรภาพ พิสูจน์รัก]]* (Very Good Girls; ค.ศ. 2013), *[[ขีดชะตารักให้โลกรู้]]* (Effie Gray; ค.ศ. 2014) ต่อมาใน ค.ศ. 2018 เธอแสดงภาพยนตร์ตลกเรื่อง *[[โอเชียนส์เอต]]* (Ocean's 8) และละครย้อนยุคเรื่อง *[[ดิเอเลียนิสต์ (ละครชุด)|ดิเอเลียนิสต์]]* (The Alienist) เธอยังรับบทสควีกี ฟรอมม์ (Squeaky Fromme) แห่งตระกูลแมนสัน (Manson Family) ในภาพยนตร์เรื่อง *[[กาลครั้งหนึ่งใน...ฮอลลีวู้ด]]* (Once Upon a Time in Hollywood; ค.ศ. 2019)

สำหรับงานนางแบบนั้น เธอเริ่มใน ค.ศ. 2009 ด้วยการขึ้นปกนิตยสาร *[[แอล (นิตยสาร)|แอล]]* (Elle), *[[แวนิทีแฟร์ (นิตยสาร)|แวนิทีแฟร์]]* (Vanity Fair), *[[คอสมอพอลิทัน (นิตยสาร)|คอสมอพอลิทัน]]* (Cosmopolitan), และอื่น ๆ เธอยังออกงานสัปดาห์แฟชันในนิวยอร์กเมื่อ ค.ศ. 2014 และพิธีเปิดสัปดาห์แฟชันนิวยอร์กในปีถัดมา

## อ้างอิง

## แหล่งข้อมูลอื่น
* 

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐจอร์เจีย
กระดูกหู

**กระดูกหู** () เป็นกระดูกขนาดเล็ก 3 ชิ้นในร่างกายมนุษย์ ซึ่งอยู่ภายในช่องว่างในหูชั้นกลาง ทำหน้าที่ในการส่งผ่านเสียงจากอากาศไปยังห้องหูชั้นใน (labyrinth) ที่บรรจุไปด้วยของเหลว (อวัยวะรูปหอยโข่ง (cochlea)) หากไม่มีกระดูกหูจะทำให้เกิดภาวะสูญเสียการได้ยินระดับกลางหรือระดับรุนแรง

## การเจริญพัฒนา
การศึกษาแสดงให้เห็นว่ากระดูกหูในเอ็มบริโอสัตว์เลี้ยงลูกด้วยน้ำนมนั้นยึดเกาะกับส่วนเดนทารี (dentary) ของขากรรไกรล่าง กระดูกนี้เกิดจากการสร้างเนื้อกระดูกจากต้นแบบซึ่งเป็นกระดูกอ่อนซึ่งยึดเกาะกับขากรรไกรล่าง เรียกกระดูกอ่อนนี้ว่า "Meckel's cartilage" เมื่อเอ็มบริโอเจริญเติบโตขึ้น กระดูกอ่อนนี้จะแข็งขึ้นกลายเป็นกระดูก ในระยะสุดท้ายของพัฒนาการกระดูกนี้จะแยกออกจากขากรรไกรและเคลื่อนเข้าไปอยู่ในบริเวณหูชั้นใน โครงสร้างที่เรียกว่าหูชั้นกลางประกอบด้วยกระดูกทั่ง (incus) , กระดูกโกลน (stapes) , กระดูกค้อน (malleus) และเยื่อแก้วหู (tympanic membrane) ซึ่งมีความสัมพันธ์กับกระดูกควอเดรต (quadrate) , กระดูกพรีอาร์ติคิวลาร์ (prearticular) , กระดูกอาร์ติคิวลาร์ (articular) และกระดูกแองกูลาร์ (angular) ในขากรรไกรล่างของสัตว์เลื้อยคลาน ด้วยเหตุนี้เองนักวิจัยจึงเชื่อในความเหมือนกันเพราะสัตว์เลี้ยงลูกด้วยน้ำนมและสัตว์เลื้อยคลานต่างมีบรรพบุรุษร่วมเดียวกัน

## กายวิภาคศาสตร์
กระดูกหูเป็นกระดูกที่อยู่ในหูชั้นกลาง เรียงตามลำดับจากเยื่อแก้วหูไปยังหูชั้นในคือ กระดูกค้อน (malleus หรือ hammer) ,กระดูกทั่ง (incus หรือ anvil) และกระดูกโกลน (stapes หรือ stirrup) โดยชื่อกระดูกมาจากลักษณะของกระดูกนั่นเอง
* กระดูกค้อน เกิดข้อต่อกับกระดูกทั่ง และยึดเกาะกับเยื่อแก้วหู ซึ่งเป็นตัวส่งผ่านพลังงานการสั่นสะเทือน
* กระดูกทั่ง เชื่อมระหว่างกระดูกทั้งสองชิ้น
* กระดูกโกลน เกิดข้อต่อกับกระดูกทั่ง และยึดเกาะกับเยื่อแผ่นของช่องรูปไข่ (oval window หรือ fenestra ovalis) ซึ่งเป็นทางเปิดระหว่างหูชั้นกลางและเวสทิบูล (vestibule) ของหูชั้นใน

## หน้าที่
เมื่อคลื่นเสียงเดินทางเข้ามาในหูชั้นนอก และทำให้เยื่อแก้วหูสั่นสะเทือน จะทำให้กระดูกค้อนซึ่งเป็นกระดูกที่ถัดเข้ามาและยึดเกาะกับเยื่อแก้วหูเคลื่อนที่ กระดูกค้อนจะส่งผ่านความสั่นสะเทือน ผ่านกระดูกทั่ง ไปยังกระดูกโกลน และสุดท้ายไปยังเยื่อของช่องรูปไข่ซึ่งเป็นทางเปิดเข้าสู่เวสทิบูลของหูชั้นใน

กระดูกหูมีประโยชน์ในแง่การขยายสัญญาณเสียงโดยหลักการได้เปรียบเชิงกลผ่านกลไกของคานและการลดพื้นที่ของการกระจายแรง ซึ่งการสั่นสะเทือนลัพธ์จะน้อยกว่าถ้าคลื่นเสียงถูกส่งจากหูชั้นนอกไปยังช่องรูปไข่โดยตรง อย่างไรก็ตามการเคลื่อนที่ของกระดูกหูนั้นถูกควบคุมได้โดยกล้ามเนื้อเล็กๆ บางมัด เช่น กล้ามเนื้อเทนเซอร์ ทิมพานี (tensor tympani) และกล้ามเนื้อสเตปีเดียส (stapedius) เชื่อว่ากล้ามเนื้อเหล่านี้หดตัวเพื่อลดการสั่นสะเทือนของกระดูกหูเพื่อป้องกันหูชั้นในจากเสียงที่ดังมากเกินไป และเชื่อว่าช่วยในการจำแนกความถี่ของเสียงความถี่สูงให้ดีขึ้นโดยการลดการส่งผ่านเสียงความถี่ต่ำ กล้ามเนื้อเหล่านี้จะพัฒนาดีในสัตว์พวกค้างคาวซึ่งมีประโยชน์ในการยับยั้งการส่งผ่านเสียงร้องของตัวเองในหูระหว่างการส่งเสียงสะท้อนนำทาง (echolocation) (โซนาร์)

ในบางครั้งข้อต่อระหว่างกระดูกหูอาจเกิดไม่ยืดหยุ่น เช่น โรคหินปูนเกาะที่ฐานกระดูกโกลน (otosclerosis) ซึ่งเกิดจากการรวมตัวของกระดูกโกลนกับช่องรูปไข่ ทำให้เกิดภาวะสูญเสียการได้ยินและต้องรับการรักษาด้วยการผ่าตัด

## อ้างอิง

## แหล่งข้อมูลอื่น
* The middle ear and the ossicles 

หมวดหมู่:ระบบการได้ยิน
หมวดหมู่:กะโหลกศีรษะ
หมวดหมู่:หู
กระดูกค้อน

**กระดูกค้อน** () เป็นกระดูกหูขนาดเล็กรูปร่างเหมือนค้อน อยู่ภายในหูชั้นกลางซึ่งติดต่อกับกระดูกทั่งและยึดเกาะกับพื้นผิวด้านในของเยื่อแก้วหู (eardrum) ทำหน้าที่ส่งผ่านความสั่นสะเทือนของเสียงจากเยื่อแก้วหูไปยังกระดูกทั่ง

กระดูกค้อนเป็นลักษณะเฉพาะของสัตว์เลี้ยงลูกด้วยน้ำนม วิวัฒนาการมาจากกระดูกขากรรไกรล่างในสัตว์มีถุงน้ำคร่ำ เรียกว่า กระดูกอาร์ติคิวลาร์ (articular) ซึ่งเป็นส่วนหนึ่งของข้อต่อขากรรไกรของสัตว์เลื้อยคลาน

## ภาพอื่นๆ

 Image:Illu auditory ossicles.jpg|กระดูกหู
 Image:Gray43.png|ศีรษะและคอของเอ็มบริโอมนุษย์อายุ 18 สัปดาห์ แสดงกระดูกอ่อน Meckel’s cartilage และกระดูกไฮออยด์
 Image:Gray907.png|หูชั้นนอกและชั้นกลางข้างขวา มองจากด้านหน้า
 Image:Gray919.png|กระดูกหูและเอ็นยึด มุมมองจากด้านหน้าเมื่อตัดผ่านเยื่อแก้วหู


## อ้างอิง

## แหล่งข้อมูลอื่น
* The Anatomy Wiz  - Malleus

หมวดหมู่:ระบบการได้ยิน
หมวดหมู่:ระบบโครงกระดูก
หมวดหมู่:กะโหลกศีรษะ
หมวดหมู่:หู
อันเดอร์วอเตอร์เวิลด์

**อันเดอร์วอเตอร์เวิลด์** (ภาษาอังกฤษ:Underwater World) เป็นสถานแสดงพันธุ์สัตว์น้ำ ในเมืองพัทยา เริ่มเปิดเมื่อวันที่ 4 กรกฎาคม พ.ศ. 2546 ในบริเวณประกอบด้วย หาดทราย แก่งหิน ดงปะการัง และมีอุโมงค์ขนาดใหญ่สัมผัสกับสัตว์ใต้น้ำพันธุ์ต่าง ๆ จากทะเลมากมาย ยังมีบ่อปลาคราฟ์สำหรับให้อาหาร สามารถชม กิ้งก่าหลายสายพันธุ์ มีกบทุกชนิด มีงู รวมถึงนักท่องเที่ยวสามารถคล้องคองูหลามให้ถ่ายรูปเป็นที่ระลึก 

## แหล่งข้อมูลอื่น
* เว็บไซต์ของอันเดอร์วอเตอร์เวิลด์พัทยา

หมวดหมู่:พิพิธภัณฑ์
หมวดหมู่:สิ่งก่อสร้างในเมืองพัทยา
หมวดหมู่:พิพิธภัณฑ์สัตว์น้ำในประเทศไทย
ซักแห้ง

200px|thumb|ตู้เครื่องซักแห้ง Böwe P300

**ซักแห้ง** การซักทำความสะอาดเสื้อผ้าโดยไม่ใช้น้ำในการซัก แต่ใช้ของเหลวชนิดอื่นแทนน้ำในขั้นตอนการซัก นิยมใช้ซักเสื้อผ้าเครื่องนุ่งห่มที่อาจเกิดความเสียหายอันเนื่องมาจากการซักด้วยน้ำร่วมกับสบู่หรือผงซักฟอก  ของเหลวที่นิยมใช้กันในกิจการซักแห้งส่วนใหญ่ เช่น น้ำมันเปอร์คลอโรเอทีลีน หรือ เพิร์ค ไฮโดรคาร์บอน และซิลิโคน ทั้งนี้ในการใช้ของเหลวแทนน้ำนี้ จำเป็นต้องใช้เครื่องซักผ้าชนิดที่ถูกออกแบบมาเป็นการเฉพาะในการซัก เพราะอาจเกิดอันตรายกับผู้ใช้ได้หากนำมาซักด้วยมือแบบการซักผ้าทั่วไป

หมวดหมู่:เครื่องแต่งกาย
หมวดหมู่:อาชีวอนามัยและความปลอดภัย
กระดูกทั่ง

**กระดูกทั่ง** () เป็นกระดูกหูขนาดเล็กที่อยู่ในหูชั้นกลาง มีรูปร่างเหมือนทั่ง เชื่อมต่อกับกระดูกค้อน (malleus) และกระดูกโกลน (stapes)
กระดูกชิ้นนี้ค้นพบครั้งแรกโดย Alessandro Achillin of Bologna กระดูกทั่งทำหน้าที่ส่งผ่านการสั่นสะเทือนจากกระดูกค้อนไปยังกระดูกโกลน กระดูกนี้พบเฉพาะในสัตว์เลี้ยงลูกด้วยน้ำนม และวิวัฒนาการมาจากกระดูกขากรรไกรบนของสัตว์เลื้อยคลานเรียกว่า กระดูกควอเดรต (quadrate bone)

## ภาพอื่นๆ

 Image:Gray43.png|ศีรษะและคอของเอ็มบริโอมนุษย์อายุ 18 สัปดาห์ แสดงกระดูกอ่อน Meckel’s cartilage และกระดูกไฮออยด์
 Image:Gray907.png|หูชั้นนอกและชั้นกลางข้างขวา มองจากด้านหน้า
 Image:Gray919.png|กระดูกหูและเอ็นยึด มุมมองจากด้านหน้าเมื่อตัดผ่านเยื่อแก้วหู
 Image:Illu auditory ossicles.jpg|กระดูกหู


## อ้างอิง

## แหล่งข้อมูลอื่น
* The Anatomy Wiz  - Incus

หมวดหมู่:ระบบการได้ยิน
หมวดหมู่:ระบบโครงกระดูก
หมวดหมู่:กะโหลกศีรษะ
หมวดหมู่:หู
แฮหัวตุ้น

**แฮหัวตุ้น** (เสียชีวิต 13 มิถุนายน ค.ศ. 220) มีชื่อในภาษาจีนกลางว่า **เซี่ยโหว ตุน** () ชื่อรอง **ยฺเหวียนร่าง** () เป็นขุนพลและขุนนางชาวจีนผู้รับใช้ขุนศึกโจโฉในช่วงปลายยุคราชวงศ์ฮั่นตะวันออกของจีน แฮหัวตุ้นรับใช้โจผีทายาทผู้สืบทอดอำนาจของโจโฉเพียงไม่กี่เดือนก่อนที่ตัวแฮหัวตุ้นจะเสียชีวิต แฮหัวตุ้นในฐานะหนึ่งในขุนพลคนสนิทที่สุดของโจโฉได้ช่วยเหลือโจโฉในการรบกับลิโป้, เล่าปี่, ซุนกวน และคนอื่น ๆ

แฮหัวตุ้นเสียดวงตาข้างซ้ายไปเมื่อถูกเกาทัณฑ์ลูกหลงยิงเข้าลูกตาระหว่างการรบกับลิโป้ในช่วงปลายคริสต์ทศวรรษ 190 ภายหลังแฮหัวตุ้นจึงเป็นที่รู้จักในหมู่ทหารด้วยคำเรียกขานว่า "แฮหัวตาเดียว" ภาพลักษณ์ของแฮหัวตุ้นในฐานะนักรบตาเดียวได้รับความนิยมจากนวนิยายอิงประวัติศาสตร์เรื่อง*[[สามก๊ก]]* (*ซานกั๋วเหยี่ยนอี้*) ในคริสต์ศตวรรษที่ 14 ซึ่งบรรยายว่าแฮหัวตุ้นดึงลูกเกาทัณฑ์ออกมาพร้อมลูกตาจากนั้นถึงกลืนลูกตาของตนเข้าไป เหตุการณ์นี้ได้กลายเป็นสัญลักษณ์ของความมุ่งมั่นและอดทนของของแฮหัวตุ้น

## ประวัติ
แฮหัวตุ้น มีชื่อรองเหวียนยั้ง เป็นชาวอำเภอเจี้ยว เมืองไพก๊ก มณฑลเจียงซู มีชื่อรองว่า เหวียนยั้ง เป็นผู้สืบเชื้อสายมาจากแฮหัวเอง บุคคลสำคัญสมัยต้นราชวงศ์ฮั่น แฮหัวตุ้นเป็นคนดี มีความรู้ความสามารถและซื่อสัตย์ต่อหน้าที่

แฮหัวตุ้นฝึกการใช้ทวนและกระบองมาตั้งแต่ยังเด็ก เมื่ออายุ 14 ปี เข้าเรียนวิชารบกับอาจารย์ผู้หนึ่ง วันหนึ่งมีคนดูหมิ่นอาจารย์แฮหัวตุ้นจึงฆ่าเสียแล้วหนีไปซ่องสุมผู้คนอยู่ในป่าเขา เมื่อโจโฉประกาศเรียกคนอาสาสมัครไปปราบตั๋งโต๊ะ แฮหัวตุ้นพร้อมด้วยแฮหัวเอี๋ยนน้องชาย ได้นำกำลังมาร่วมกับโจโฉ มีฝีมือในการรบจึงได้รับการไว้วางใจจากโจโฉให้ออกศึกหลายครั้ง ครั้งหนึ่ง แฮหัวตุ้นไปรบโกซุ่น แม่ทัพของลิโป้ ที่เมืองเสียวพ่าย โจเสงนายทหารอีกคนของลิโป้ ลอบใช้เกาทัณฑ์ยิงถูกตาซ้ายของแฮหัวตุ้น แฮหัวตุ้นจึงชักลูกเกาทัณฑ์ออก ลูกตานั้นได้ติดปลายเกาทัณฑ์มาด้วย จึงร้องขึ้นว่า *ลูกตานี้เป็นดวงแก้วอันประเสริฐ ไม่ควรจะทิ้งเสีย* แล้วก็กลืนลูกตาลงท้องไปแล้วควบม้าเอาทวนแทงโจเสงตกม้าตาย

ครั้งหนึ่ง แฮหัวตุ้นเกือบโดนโจโฉประหารชีวิต เพราะว่าขัดใจโจโฉเรื่องการลำเลียงของออกจากฮันต๋ง แต่โดนแม่ทัพคนอื่นคัดค้านไว้ จึงรอดจากการประหาร เมื่อโจโฉเสียชีวิต ต่อมาแฮหัวตุ้นก็ได้ป่วยตายตาม เมื่อถึงแก่กรรมแล้วได้รับพระราชทานบรรดาศักดิ์เป็นจงโหว

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* 
* 
* 

หมวดหมู่:ขุนพลของโจโฉ
ธงชาติปาปัวนิวกินี

**ธงชาติปาปัวนิวกินี** เป็นธงสี่เหลี่ยมผืนผ้า กว้าง 3 ส่วน ยาว 4 ส่วน ภายในธงแบ่งครึ่งธงตามแนวทแยง จากมุมบนด้านคันธงไปยังมุมล่างด้านปลายธง ครึ่งบนเป็นพื้นสีแดง มีภาพเงาสีทองของนกปักษาสวรรค์  ครึ่งล่างเป็นพื้นสีดำ มีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นรูปกลุ่มดาวกางเขนใต้ ธงนี้เป็นแบบธงที่ชนะเลิศการประกวดแบบธงชาติในปี พ.ศ. 2514 ออกแบบโดยนางสาวซูซาน ฮูฮูม (Susan Huhume) นักเรียนหญิงวัย 15 ปี และได้ประกาศใช้เมื่อวันที่ 1 กรกฎาคม พ.ศ. 2514 

สีดำและสีแดงในธงชาตินี้ มีที่มาจากสีที่ใช้ในเผ่าต่างๆ ของปาปัวนิวกินีหลายเผ่า ทั้งสีดำ-ขาว-แดง ก็เป็นสีของธงชาติจักรวรรดิเยอรมนี ซึ่งเคยเป็นเจ้าอาณานิคมของปาปัวนิวกินีจนถึงปี พ.ศ. 2462 ส่วนรูปนก Raggiana Bird of Paradise เป็นรูปสัญลักษณ์ที่ปรากฏอยู่ในตราแผ่นดินของปาปัวนิวกินี
## แหล่งอ้างอิง

* 

หมวดหมู่:ประเทศปาปัวนิวกินี
ปปาปัวนิวกินี
หมวดหมู่:สัญลักษณ์ของประเทศปาปัวนิวกินี

## วิวัฒนาการของธงชาติ
ก่อนหน้าที่ปาปัวนิวกินีจะมีธงชาติแบบปัจจุบันนั้น ประเทศนี้มีฐานะเป็นดินแดนในภาวะทรัสตีปาปัวและนิวกินีของออสเตรเลีย ธงชาติสำหรับใช้ในการแข่งขันกีฬาต่าง ของปาปัวนิวกินีนั้นมีลักษณะเป็นธงรูปนก Raggiana Bird of Paradise บนพื้นสีเขียว  ต่อมาในปี พ.ศ. 2513 ประเทศออสเตรเลียได้กำหนดให้ใช้ธงอย่างใหม่ ลักษณะเป็นธงสามสี แบ่งแถบตามแนวตั้ง ความกว้างเท่ากัน แต่ละแถบเป็นสีน้ำเงิน สีเหลือง และสีเขียว เรียงจากด้านคันธงไปด้านปลายธง ในแถบสีน้ำเงินมีรูปกลุ่มดาวกางเขนใต้ ส่วนแถบสีเขียวมีรูปนก Raggiana Bird of Paradise



ไฟล์:Flag of German New Guinea.svg|ธงของเยอรมันนิวกินี พ.ศ.2427 - 2457
ไฟล์:Flag of Deutsch-Neuguinea.svg|ธงชาติที่เสนอของเยอรมันนิวกินีในพ.ศ.2457 แต่ไม่เคยนำมาใช้
ไฟล์:Flag of the Territory of Papua.svg|ธงประจำดินแดนปาปัว พ.ศ.2449 – 2492
ไฟล์:Flag of the Territory of New Guinea.svg|ธงชาติดินแดนนิวกินี พ.ศ.2457 – 2492
ไฟล์:Flag of Australia (converted).svg|ธงชาติออสเตรเลียในดินแดนปาปัวและนิวกินี พ.ศ.2492 – 2514
ไฟล์:Flag of Papua New Guinea (1965–1970).svg|23px ธงของดินแดนภาวะทรัสตีปาปัวและนิวกินีของออสเตรเลีย พ.ศ. พ.ศ.2508 - 2513
ไฟล์:Flag of Papua New Guinea 1970.svg|23px ธงชาติปาปัวนิวกินี พ.ศ. 2513 - 2514
ไฟล์:Flag of Papua New Guinea.svg|ธงประจำดินแดนปาปัวและนิวกินี พ.ศ. 2514-2518 และปาปัวนิวกินี 2518 - ปัจจุบัน
กระดูกโกลน

**กระดูกโกลน** () เป็นกระดูกหูขนาดเล็กรูปร่างเหมือนโกลน อยู่ภายในหูชั้นกลางซึ่งติดต่อกับกระดูกทั่ง (incus) และช่องรูปไข่ (fenestra ovalis) ซึ่งอยู่ชิดกับเวสทิบูลของหูชั้นใน กระดูกชิ้นนี้เป็นกระดูกที่เล็กและเบาที่สุดในร่างกายมนุษย์

กระดูกโกลนทำหน้าที่ส่งผ่านความสั่นสะเทือนของเสียงจากกระดูกทั่งไปยังเยื่อแผ่นในหูชั้นในภายในช่องรูปไข่ กระดูกโกลนมีกล้ามเนื้อที่ช่วยให้เสถียรชื่อว่า กล้ามเนื้อสเตปีเดียส (stapedius) ซึ่งเลี้ยงโดยเส้นประสาทเฟเชียล (facial nerve)

ในสัตว์มีกระดูกสันหลังที่ไม่ใช่สัตว์เลี้ยงลูกด้วยน้ำนม กระดูกที่มีต้นกำเนิดเดียว (homologous) กับกระดูกโกลนมักเรียกว่า *คอลัมเมลลา* (columella) อย่างไรก็ตาม ในสัตว์เลื้อยคลานจะใช้คำเรียกได้ทั้งสองคำ

## อ้างอิง

* Vallejo-Valdezate LA, Martín-Gil J, José-Yacamán M, Martín-Gil FJ, Gil-Carcedo LM. "Scanning electron microscopy images and energy-dispersive X-ray microanalysis of the stapes in otosclerosis and van der Hoeve syndrome". *Laryngoscope*. 2000 Sep;110 (9) :1505-10.

## แหล่งข้อมูลอื่น
* https://web.archive.org/web/20061111030032/http://webpages.marshall.edu/~hurlburt/310lec13.html
* http://faculty.juniata.edu/yohn/reptilialab.htm 
* http://research.meei.harvard.edu/otopathology/3dmodels/ 

หมวดหมู่:ระบบการได้ยิน
หมวดหมู่:ระบบโครงกระดูก
หมวดหมู่:กะโหลกศีรษะ
หมวดหมู่:หู
การกลั่นน้ำมัน

[right|thumb|upright=1.5|โรงกลั่นน้ำมันปิโตรเลียมในแอนาคอร์เตส [รัฐวอชิงตัน สหรัฐ]]
**การกลั่นน้ำมัน** () คือกระบวนการแปรรูปจากน้ำมันดิบ เป็น ผลิตภัณฑ์น้ำมันชนิดต่างๆที่นำไปใช้ประโยชน์ได้เช่น น้ำมันเบนซิน น้ำมันดีเซล น้ำมันหล่อลื่น และน้ำมันเตา โดยกระบวนการมีผลิตภัณฑ์อื่นๆเช่น สารเหลือค้าง (Residues) เช่น ถ่านโค้ก (Coke) แอสฟัลต์ (Asphalt) และ บิทูเม็น (Bitumen) หรือน้ำมันดิน (Tar) และขี้ผึ้ง

## อ้างอิง

หมวดหมู่:กระบวนการทางเคมี
หมวดหมู่:ปิโตรเลียม
หมวดหมู่:อุตสาหกรรมปิโตรเลียม
กาบริเอล เบร์นัล

**กาบริเอล เบร์นัล** (Gabriel Bernal) นักมวยสากลชาวเม็กซิโก เกิดเมื่อ 24 มีนาคม พ.ศ. 2499 ที่รัฐเกร์เรโร ประเทศเม็กซิโก กาบริเอล เบร์นัลเป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527 สถิติการชก 60 ครั้ง ชนะ 43 (น็อค 28) เสมอ 3 แพ้ 14

## ประวัติ

เบร์นัลขึ้นชิงแชมป์โลกรุ่นฟลายเวท WBC จากโคจิ โคบายาชิ แชมป์โลกชาวญี่ปุ่นที่ประเทศญี่ปุ่นและเป็นฝ่ายชนะน็อคได้ในยกที่ 2 ได้ครองแชมป์โลก อีกสองเดือนต่อมา เขาไปป้องกันแชมป์โลกที่ฝรั่งเศสและชนะน็อคในยกที่ 11 หลังจากนั้น เขาได้เดินทางมาป้องกันแชมป์โลกที่ประเทศไทย และเป็นฝ่ายแพ้คะแนนสด จิตรลดา เสียแชมป์โลกไป เบร์นัลขึ้นชกแก้มือกับสดอีกครั้งในอีก 8 เดือนต่อมา ผลปรากฏว่าเสมอกัน จึงต้องชกแก้มือกันเป็นครั้งที่สาม ซึ่งเบร์นัลเป็นฝ่ายแพ้คะแนนไป หลังจากนั้น เบร์นัลยังคงชกมวยสากลต่อเนื่องมาจนถึง พ.ศ. 2535 แต่ไม่ได้ชิงแชมป์โลกอีก ก่อนจะแขวนนวมไปในที่สุด

## เกียรติประวัติ
เป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527
* แชมป์โลกรุ่นฟลายเวท WBC
** ชิง 9 เมษายน 2527 ชนะน็อค โคจิ โคบายาชิ ยก 2 ที่ ญี่ปุ่น
** ป้องกันแชมป์ครั้งที่ 1, 1 มิถุนายน 2527 ชนะน็อค อันตวน โมเตอโร ยก 11 ที่ ฝรั่งเศส
** เสียแชมป์ 8 ตุลาคม 2527 แพ้คะแนน สด จิตรลดา ที่ กทม.
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 22 มิถุนายน 2528 เสมอกับ สด จิตรลดา ที่ กทม.
** ชิงแชมป์โลกรุ่นฟลายเวท WBC เมื่อ 10 ธันวาคม 2529 แพ้คะแนน สด จิตรลดา ที่ กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐเกร์เรโร
รายชื่อตอนในแคนอน

รายชื่อตอนของอะนิเมะเรื่อง *[[คาน่อน]]* ประกอบด้วยอะนิเมะ 2 เรื่อง ที่สร้างใน พ.ศ. 2545 และ พ.ศ. 2549 รวมถึงโอวีเอ *แคนอน คะซะฮะนะ* (*Kanon Kazahana*) ที่สร้างใน พ.ศ. 2546

## คาน่อน (พ.ศ. 2545)

## คาน่อน คะซะฮะนะ (พ.ศ. 2546)

## คาน่อน (พ.ศ. 2549)

## แหล่งข้อมูลอื่น
* เว็บไซต์ทางการของอะนิเมะภาคแรก 
* เว็บไซต์ทางการของอะนิเมะภาคที่สอง 

หมวดหมู่:คาน่อน
คคาน่อน
คาบูกิ

**คาบูกิ** () เป็นศิลปะการแสดงของญี่ปุ่น โดยมีการแต่งหน้าที่เป็นเอกลักษณ์ มีการเคลื่อนไหวที่กระฉับกระเฉง แสดงออกซึ่งท่าทางที่มีความหมาย เช่น ร้องไห้ เสียใจ โดยมีเนื้อเรื่อง 2 ประเภท คือเรื่องเกี่ยวกับสังคมซามูไรและเรื่องราวชีวิตของชาวเมือง

คาบูกิเริ่มต้นในตอนต้นของศตวรรษที่ 17 โดยมีการเปิดการแสดงในเกียวโต โดยคณะละครที่ประกอบด้วยผู้ร่ายรำสตรีที่นำโดยผู้ดูแลศาลเจ้าอิซูโมะ แต่หลังจากนั้นปี ค.ศ. 1629 ได้มีประกาศรัฐบาลห้ามสตรีแสดงด้วยมีจุดประสงค์ที่จะรักษาศีลธรรมของประชาชน ดังนั้นคะบุกิจึงแสดงโดยผู้ชายและเมื่อรัฐบาลห้ามมิให้ผู้หญิงแสดง คาบูกิจึงแสดงโดยผู้ชาย เช่น ผู้ร้ายหน้าสีน้ำเงิน พระเอกหน้าสีขาว เวทีละครสร้างอย่างวิจิตรงดงาม เป็นต้น

## อ้างอิง

หมวดหมู่:คาบูกิ
หมวดหมู่:ศิลปะการแสดง
หมวดหมู่:วัฒนธรรมญี่ปุ่น
หมวดหมู่:คำและวลีภาษาญี่ปุ่น
หมวดหมู่:มรดกภูมิปัญญาทางวัฒนธรรมของมนุษยชาติ
สหภาพคาลมาร์

**สหภาพคัลมาร์** (เดนมาร์ก, นอร์เวย์, และ; ฟินแลนด์: *Kalmarin unioni;* ) คือรัฐร่วมประมุขในคาบสมุทรสแกนดิเนเวีย เกิดจากการทำข้อตกลงที่เมืองคัลมาร์ในสวีเดน ดำรงอยู่ระหว่างปี ค.ศ. 1397 จนถึง 1523 ด้วยการรวมประเทศเดนมาร์ก ประเทศนอร์เวย์ (รวมถึงไอซ์แลนด์ กรีนแลนด์ หมู่เกาะแฟโร เชตแลนด์ และออร์กนีย์) และสวีเดน (รวมบางส่วนของฟินแลนด์) เข้าอยู่ภายใต้พระมหากษัตริย์พระองค์เดียวกัน

การดำรงอยู่ของสหภาพมีช่วงที่ขาดตอนไม่ต่อเนื่องกัน เนื่องจากมีการหยุดชะงักเป็นระยะเวลาสั้น ๆ หลายครั้ง ถึงแม้ว่าตามกฎหมาย ประเทศต่าง ๆ ยังคงเป็นรัฐอธิปไตยแยกขาดจากกัน อย่างไรก็ตาม กิจการภายในประเทศและนโยบายทางต่างประเทศถูกควบคุมดูแลโดยพระมหากษัตริย์ร่วมกัน ในวันที่ 6 มิถุนายน ค.ศ. 1523 กุสตาฟ วาซาได้รับเลือกให้เป็นพระมหากษัตริย์แห่งสวีเดน และการเข้าสู่กรุงสต็อกโฮล์มอย่างมีชัยของเขาในอีกสิบเอ็ดวันต่อมา ถือเป็นการประกาศแยกตัวของสวีเดนออกจากสหภาพคัลมาร์ ในท้ายที่สุด พระมหากษัตริย์แห่งเดนมาร์กได้รับรองอิสรภาพของสวีเดนในปี ค.ศ. 1524 จากสนธิสัญญามัลเมอ

## อ้างอิง


หมวดหมู่:ประเทศกลุ่มนอร์ดิก
หมวดหมู่:รัฐสิ้นสภาพในประเทศสวีเดน
หมวดหมู่:รัฐสิ้นสภาพในประเทศนอร์เวย์
หมวดหมู่:รัฐสิ้นสภาพในประเทศเดนมาร์ก
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐร่วมประมุข
หมวดหมู่:ราชาธิปไตยในอดีต
หมวดหมู่:สหภาพรัฐสิ้นสภาพ
กระดูกโอบอก

**กระดูกโอบอก** หรือ **กระดูกโอบไหล่** () เป็นกลุ่มของกระดูกที่เชื่อมโครงกระดูกแกน (axial skeleton) และรยางค์บน (upper limb) ทั้ง 2 ข้าง ในมนุษย์จะประกอบด้วยกระดูกไหปลาร้า (clavicle) และกระดูกสะบัก (scapula) ส่วนในสัตว์บางชนิดจะมีกระดูกโอบอก 3 ชนิด คือมีกระดูกโคราคอยด์ (coracoid) เพิ่มขึ้นมา ในสัตว์เลี้ยงลูกด้วยน้ำนมบางชนิด (เช่น สุนัข หรือม้า) จะวิวัฒนาการจนมีกระดูกโอบอกเพียงชิ้นเดียวคือ กระดูกสะบัก

ในมนุษย์ ข้อต่อเพียงข้อต่อเดียวที่เชื่อมระหว่างกระดูกโอบไหล่และโครงกระดูกแกนคือ ข้อต่อสเตอร์โนคลาวิคิวลาร์ (sternoclavicular) ส่วนระหว่างกระดูกสะบักและกระดูกซี่โครงจะไม่มีข้อต่อแต่มีกล้ามเนื้อที่เชื่อมระหว่างกันซึ่งช่วยในการเคลื่อนไหวของกระดูกโอบไหล่ได้มากเมื่อเทียบกับกระดูกโอบเชิงกราน (pelvic girdle)

สำหรับในสัตว์ที่มีเฉพาะกระดูกสะบัก จะไม่มีข้อต่อที่เชื่อมระหว่างรยางค์หน้าและอก จะมีเฉพาะกล้ามเนื้อที่ยึดระหว่างกันเท่านั้น

## แหล่งข้อมูลอื่น
* 

หมวดหมู่:ระบบโครงกระดูก
หมวดหมู่:กระดูกของรยางค์บน
อัลเบร์โต ฆิเมเนซ

**อัลเบร์โต ฆิเมเนซ** (Alberto Jimenez) นักมวยสากลชาวเม็กซิโก เกิดเมื่อ 8 เมษายน พ.ศ. 2512 ที่เมือง Colonia Valle Gomez  สถิติการชก 42 ครั้ง ชนะ 34 (น็อค 29) เสมอ 3 แพ้ 5

## เกียรติประวัติ

* แชมป์เม็กซิโกรุ่นฟลายเวท (2534)
* แชมป์โลกรุ่นฟลายเวท WBO
** ชิง 11 กุมภาพันธ์ 2538 ชนะน็อค จาคอป มัตลาลา ยก 8 ที่ แอฟริกาใต้
** ป้องกันแชมป์ครั้งที่ 1, 17 มิถุนายน 2538 ชนะคะแนนโดยเทคนิค รอบบี เรกัน ที่ อังกฤษ
** ป้องกันแชมป์ครั้งที่ 2, 9 ตุลาคม 2538 ชนะน็อค โซลิลี มบิตี ยก 2 ที่ เม็กซิโก
** ป้องกันแชมป์ครั้งที่ 3, 23 มีนาคม 2539 ชนะน็อค มิเกล มาร์ติเนซ ยก 5 ที่ สหรัฐ
** ป้องกันแชมป์ครั้งที่ 4, 1 มิถุนายน 2539 ชนะคะแนน โฮเซ่ โลเปซ ที่ สหรัฐ
** ป้องกันแชมป์ครั้งที่ 5, 6 กันยายน 2539 เสมอกับ คาร์ลอส กาเบรียล ซาราซาร์ ที่ อาร์เจนตินา
** เสียแชมป์ 13 ธันวาคม 2539 แพ้น็อค คาร์ลอส กาเบรียล ซาราซาร์ ยก 10 ที่ อาร์เจนตินา
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 8 มิถุนายน 2534 แพ้คะแนน เมืองชัย กิตติเกษม ที่ เวทีลุมพินี

## อ้างอิง
* สถิติการชก boxrec.com 

หมวดหมู่:นักมวยสากลชาวเม็กซิโก
หมวดหมู่:แชมป์โลก WBO
หมวดหมู่:บุคคลจากเม็กซิโกซิตี
การ์โลส กาบริเอล ซาลาซาร์

**การ์โลส กาบริเอล ซาลาซาร์** () นักมวยสากลชาวอาร์เจนตินา เกิดเมื่อ 5 พฤษภาคม พ.ศ. 2507 ที่กรุงบัวโนสไอเรส สถิติการชก 58 ครั้ง ชนะ 47 (น็อก 19) เสมอ 3 แพ้ 8

## เกียรติประวัติ
* แชมป์อาร์เจนตินารุ่นฟลายเวต (2531 - 2533)
* แชมป์อเมริกาใต้รุ่นฟลายเวต
** ชิง 11 เมษายน 2533 ชนะน็อก อาเดรียน ดาเนียล โรมัน ยก 4 ที่อาร์เจนตินา
** ป้องกันแชมป์ครั้งที่ 1, 13 กรกฎาคม 2534 ชนะคะแนน โฮเซ ฮามิลตัน โรดรีเกซ ที่อาร์เจนตินา
* แชมป์โลกรุ่นจูเนียร์แบนตัมเวต IBF
** ชิง 7 ตุลาคม 2538 ชนะคะแนน ฮาโรลด์ เกรย์ ที่อาร์เจนตินา
** ป้องกันแชมป์ครั้งที่ 1, 10 กุมภาพันธ์ 2539 ชนะน็อก อันโตเนลโล เมลิส ยก 6 ที่อิตาลี
** เสียแชมป์ 27 เมษายน 2539 แพ้คะแนน ฮาโรลด์ เกรย์ ที่โคลอมเบีย
* แชมป์โลกรุ่นฟลายเวต WBO
** ชิง 13 ธันวาคม 2539 ชนะน็อก อัลเบร์โต ฆิมิเนซ ยก 10 ที่อาร์เจนตินา
** ป้องกันแชมป์ครั้งที่ 1, 8 มีนาคม 2540 เสมอกับ อันโตนีโอ รูซ ที่เม็กซิโก
** ป้องกันแชมป์ครั้งที่ 2, 23 พฤษภาคม 2540 ชนะคะแนน อันโดนีโอ รูซ ที่อาร์เจนตินา
** ป้องกันแชมป์ครั้งที่ 3, 19 กรกฎาคม 2540 ชนะคะแนน ซัลวาโตเร ฟันนี ที่อิตาลี
** ป้องกันแชมป์ครั้งที่ 4, 10 ตุลาคม 2540 ชนะคะแนน เอเบราร์โด โมราเลส ที่อาร์เจนตินา
** ป้องกันแชมป์ครั้งที่ 5, 21 มีนาคม 2541 ชนะคะแนน โฮเซ่ โลเปซ ที่อาร์เจนตินา
** เสียแชมป์ 14 สิงหาคม 2541 แพ้น็อก รูเบน ซานเชซ ลีออน ยก 8 ที่เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวต WBC เมื่อ 1 พฤษภาคม 2533 แพ้คะแนน สด จิตรลดา ที่กรุงเทพมหานคร
** ชิงแชมป์โลกรุ่นซูเปอร์ฟลายเวต WBC เมื่อ 3 กรกฎาคม 2536 แพ้คะแนน มุน ซ็อง-กิล ที่เกาหลีใต้
** ชิงแชมป์โลกรุ่นซูเปอร์ฟลายเวต WBC เมื่อ 7 สิงหาคม 2537 แพ้คะแนน ฮิโรชิ คาวาชิมะ ที่ญี่ปุ่น
** ชิงแชมป์โลกรุ่นฟลายเวต WBO เมื่อ 6 กันยายน 2539 เสมอกับ อัลเบร์โต ฆิมิเนซ ที่อาร์เจนตินา

## อ้างอิง

* สถิติการชก boxrec.com 

หมวดหมู่:นักมวยสากลชาวอาร์เจนตินา
หมวดหมู่:แชมป์โลก IBF
หมวดหมู่:แชมป์โลก WBO
หมวดหมู่:บุคคลจากบัวโนสไอเรส
แพรเซี่ยงไฮ้

**แพรเซี่ยงไฮ้** () เป็นพืชดอกล้มลุกในวงศ์ผักเบี้ย ลำต้นและใบอวบน้ำ มีดอกหลายสี มีถิ่นกำเนิดในประเทศอาร์เจนตินา, ทางใต้ของประเทศบราซิล, และประเทศอุรุกวัย แพรเซี่ยงไฮ้ยังมีชื่อพื้นเมืองอื่นอีกดังนี้: ดอกผักเบี้ย (กทม.) แดงสวรรค์ (กทม.) และ ผักเบี้ยฝรั่ง (กทม.)

## อ้างอิง

## แหล่งข้อมูลอื่น
* แพรเซี่ยงไฮ้พันธุ์ มก. 2 

หมวดหมู่:วงศ์ผักเบี้ย
หมวดหมู่:ไม้ดอกไม้ประดับ
อัชชา นามปาน

**อัชชา นามปาน** (เกิด 1 พฤษภาคม พ.ศ. 2527) ชื่อเล่น **โอม/โฬม** เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ  

เริ่มเข้าสู่วงการโดยเข้าร่วมประกวดรายการ M Thailand 2005 เพื่อค้นหาสุดยอดนายแบบ ชอบเล่นกีฬากอล์ฟเป็นพิเศษ เล่นครั้งแรกเมื่ออายุประมาณ 14 ปี จากการติดตามคุณพ่อที่เล่นกีฬาชนิดนี้อยู่แล้ว ได้เข้าร่วมการแข่งขัน และได้รางวัลมาหลายรายการ ทั้งในระดับจังหวัดและระดับภูมิภาคมากกว่า 200 ถ้วย นอกจากกีฬากอล์ฟแล้ว ยังชื่นชอบกีฬายิงปืน และการขับขี่มอเตอร์ไซค์ประเภทบิ๊กไบค์ เช่น ฮาเล่ย์ด้วย จบการศึกษา Golf Management มหาวิทยาลัยสุโขทัยธรรมาธิราช

## ผลงาน
### ละครโทรทัศน์

### ซีรีส์

### เพลง
* กุหลาบแดง, อีสานบ้านเฮา, ส่งซิกสายตา, ฮักแต่ต้องจากลา (เพลงประกอบละคร ดาวจรัสฟ้า)
* คนขอนแก่น - รวมศิลปินชาวจังหวัดขอนแก่น
* ยอมแล้วทุกอย่าง (เพลงประกอบละคร รักนี้เจ้จัดให้)
* ได้ยินหัวใจตัวเองเรียกหาเธอ (เพลงประกอบละคร เทพบุตรสุดเวหา)

## รางวัล
* ได้รับการเสนอชื่อเข้าชิงรางวัลท็อปอวอร์ด 2007 สาขาดาวรุ่งชายยอดเยี่ยม จากละครเรื่อง *[[กลิ่นแก้วกลางใจ]]*
* ได้รับการเสนอชื่อเข้าชิงรางวัลท็อปอวอร์ด 2007 สาขาดาวรุ่งชายยอดเยี่ยม จากละครเรื่อง *[[กรุงเทพราตรี]]*
* ได้รับการเสนอชื่อเข้าชิงรางวัลโทรทัศน์ทองคำ ครั้งที่ 24 สาขาดารานำชายดีเด่น จากละครเรื่อง *[[หยกลายเมฆ]]*
* ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 8 สาขานักแสดงนำชายยอดเยี่ยม จากละครเรื่อง *[[ไทรโศก]] *
* ได้รับการเสนอชื่อเข้าชิงรางวัลท็อปอวอร์ด 2012 สาขานักแสดงนำชายยอดเยี่ยม จากละครเรื่อง *[[บ่วง]]*
* ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 11 สาขานักแสดงนำชายยอดเยี่ยม จากละครเรื่อง *[[คุณสามี(กำมะลอ)ที่รัก]]*
* ได้รับการเสนอชื่อเข้าชิงรางวัลโทรทัศน์ทองคำ ครั้งที่ 29 สาขาดารานำชายดีเด่น จากละครเรื่อง *[[รักนี้เจ้จัดให้]]*
* ได้รับการเสนอชื่อเข้าชิงรางวัลคมชัดลึก อวอร์ด ครั้งที่ 12 สาขานักแสดงนำชายยอดเยี่ยม จากละครเรื่อง *รักนี้เจ้จัดให้*
* ได้รับรางวัลเอ็มไทยท็อปทอล์กอะเบาต์ 2015 สาขานักแสดงชายที่ถูกกล่าวถึงมากที่สุด
* ได้รับการเสนอชื่อเข้าชิงรางวัลสยามดารา สตาร์ส อวอร์ดส์ 2015 สาขาจอมขโมยซีน จากละครเรื่อง *รักนี้เจ้จัดให้*

## อ้างอิง

## แหล่งข้อมูลอื่น
* 

หมวดหมู่:นักแสดงจากจังหวัดขอนแก่น
หมวดหมู่:นักแสดงชายชาวไทย
หมวดหมู่:พุทธศาสนิกชนชาวไทย
หมวดหมู่:บุคคลที่ยังมีชีวิตอยู่
หมวดหมู่:นายแบบไทย
หมวดหมู่:นักกอล์ฟชาวไทย
หมวดหมู่:นักแสดงอิสระชาวไทย
ทากาฮิซะ มาซูดะ

## ประวัติ
* **ชื่อภาษาอังกฤษ :** Masuda Takahisa 
* **ชื่อภาษาญี่ปุ่น :** 増田貴久 
* **ชื่อเล่น :** มัสสึ, มาสด้า,มัสสึดะ
* **วันเกิด :** 4 กรกฎาคม ค.ศ.1986 
* **สถานที่เกิด :** จังหวัดโตเกียว ประเทศญี่ปุ่น
* **ส่วนสูง :** 170 เซนติเมตร
* **น้ำหนัก :** 60 กิโลกรัม
* **กรุ๊ปเลือด :** O
* **ยูนิต :**「BBB」,「BBF」,「Jr.BOYS」,「Kis-My-Ft」,「NEWS」,「Tegomass」
* **สังกัด :** Johnny's Entertainment 
* **เข้าจูเนี่ยร์เมื่อ :** 04 พฤศจิกายน ค.ศ.1998

## ผลงาน
### Drama : ละคร

* 3 nen B gumi Kinpachi sensei 6 [3年B組金八先生第6シリーズ] [TBS : 2001~2002]
* Musashi [武蔵] [NHK : 2003] 
* Gekidan Engimono [劇団演技者] [FujiTV : 2005.09.14~2005.10.26] 
* Gachi Baka [ガチバカ!] [TBS : 2006.01.19~2006.03.23] 
* Dandori～Dance☆Drill～ [ダンドリ。〜Dance☆Drill〜] [FujiTV : 2006.07.11~2006.09.19] 
* Waraeru Koi wa Shitakunai [笑える恋はしたくない] [TBS : 2006.12.01,08,15] 
* Honto ni Atta Kowai Hanashi [ほんとにあった怖い話] [FujiTV : 2007.08.28]
* Rescue [RESCUE〜特別高度救助隊][TBS : 2009.01.24]

### CM : โฆษณา
* Pringles (プリングルズ)

### Radio : รายการวิทยุ
*"Takahisa Masuda no MASTER HITS"「増田貴久のMASTER HITS」 (วันพุธ , 23:00~23:30/Bay FM)

### งานเพลง
* Single in NewS
# [2003.11.07] NewS Nippon (NEWSニッポン)
# [2004.05.12] Kibou ~Yell~ (希望～Yell～)
# [2004.08.11] Akaku Moyuru Taiyou (紅く燃ゆる太陽 )
# [2005.03.16] Cherish (チェリッシュ)
# [2005.07.13] TEPPEN 
# [2006.03.15] Sayaendou (サヤエンドウ)
# [2007.03.21] Hoshi wo Mezashite (星をめざして)
# [2007.11.07] weeek
# [2008.02.27] Taiyo no Namida (太陽のナミダ)
# [2008.05.08] SUMMER TIME
# [2008.10.01] Happy birthday
# [2009.04.29] Koi no ABO

* Album in NewS
# [2005.04.27] Touch
# [2007.11.07] Pacific
# [2008.11.19] Color

* Single Special Unit : Tegomass (Tegoshi Yuya & Masuda Takahisa)
# [2006.11.15] Tegomass Miso Soup(Sweden)
# [2006.12.20] テゴマス ミソスープ(Japan)
# [2007.05.16] Kiss~kaerimichi no love song
# [2008.06.18] Ai ai gasa
# [2009.07.08] Tanabata matsuri

* Albums Special Unit : Tegomass (Tegoshi Yuya & Masuda Takahisa)
# [2009.07.15] Tegomass no uta

* Solo
# [2006]      Wataiko Akatsuki [A HAPPY "NEWS" YEAR 2006]
# [2007-2008] Pumpkin [NEWS CONCERT TOUR pacific]
# [2008-2009] Masuperman [NEWS WINTER PARTY DIAMOND]

### DVD
* [2004.04.07] NEWSニッポン0304
* [2004.06.25] 3 nen B gumi Kinpachi sensei 6
* [2005.04.20] SUMMARY of Johnnys World 
* [2006.05.26] Gachi Baka (ガチバカ!)
* [2006.12.22] * ～Dance☆Drill～ (ダンドリ。)

หมวดหมู่:จูเนียร์
หมวดหมู่:นักแสดงญี่ปุ่น
รายชื่อละครโทรทัศน์ทางช่อง 7HD

**[[ช่อง 7HD]]** (ชื่อเดิม: สถานีโทรทัศน์สีกองทัพบกช่อง 7) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 7HD ที่อวสานไปเมื่อประมาณ 1 ปีครึ่ง ถึง 3 ปีที่แล้ว จะมาออกอากาศอีกครั้งในช่วงบ่ายวันจันทร์ถึงศุกร์ด้วย

ต่อไปนี้เป็น**รายชื่อละครโทรทัศน์ที่ออกอากาศทาง[[ช่อง 7HD]]** ตั้งแต่ พ.ศ. 2510 ถึงปัจจุบัน

## รายชื่อบริษัทผู้ผลิตละครโทรทัศน์

## รายชื่อแบ่งตามปี
* รายชื่อละครโทรทัศน์ทางช่อง 7 (พ.ศ. 2523–2529)
* รายชื่อละครโทรทัศน์ทางช่อง 7 (พ.ศ. 2530–2539)
* รายชื่อละครโทรทัศน์ทางช่อง 7 (พ.ศ. 2540–2549)
* รายชื่อละครโทรทัศน์ทางช่อง 7 และช่อง 7HD (พ.ศ. 2550–2559)
* รายชื่อละครโทรทัศน์ทางช่อง 7HD (พ.ศ. 2560–2569)
* รายชื่อละครโทรทัศน์ทางช่อง 7HD (พ.ศ. 2570–ปัจจุบัน)

## อ้างอิง

หมวดหมู่:รายชื่อละครโทรทัศน์แบ่งตามสถานี